ભચાઉ તાલુકાના ઘરાણા ગામના તળાવના પાણી સામખિયાળી ગામ તેમજ હાઇવે રોડ ઉપર ભરાઇ જતા રેલવે સ્ટેશન ઉપર પણ પાણી ભરાઇ ગયા હતા જેમાં ભુજ જઇ રહેલી ટ્રેનમાં તૈનાત મુળ રાજસ્થાનના અને હાલ મહેસાણા રેલવેમાં ફરજ બજાવી રહેલા આરપીએફના જવાન શિવચરણચંદ્ર રામસ્વરૂપ ગુર્જરે ટ્રેન રોકી દેવાતાં ટ્રેનમાંથી જોયું કે મજુરી કામ કરી રહેલા એક મહીલા સહિત રાજેન્દ્ર, પંચમહાલના ભરત, મધ્યપ્રદેશના સાજન, દેવાબેન, દિનેશ, રમેશ,ગૌરીશંકર અને કચ્છના વિવેક સહિત આઠ મજુરો ફસાયા હતાઅને ઝાડ ઉપર ચડી ગયા હતા અને નીચે 20 ફુટ જેટલું પાણી ભરાઇ ગયું હતું આ ફસાયેલા લોકોને બચાવવા સામખીયાળી પોલીસ પણ મહેનત કરી રહી હતી પરંતુ પાણીનો ફ્લો વધુ હોવાને કારણે કઇ રીતે બચાવવા એ વિચારણા ચાલુ હતી અને ટ્રેનમાં ફરજ પર તૈનાત શીવચરણચંદ્રએ ફસાયલા લોકોને બચાવવા નિર્ધાર કર્યો હતો અને પાણીમાં કુદી રહ્યો હતો ત્યારે પોલીસે પણ ના પાડી હતી પરંતુ આ જવાને હું આ લોકોને બચાવવા જઇ રહ્યો છું વિડિયો ઉતારી લેજો અને કદાચ પાછો ન આવું તો પરીવારજનોને આ વિડિયો બતાવી કહેજો કે બચાવવા ગયા હતા અને શહિદ થઇ ગયા, પરંતુ આ જવાને ફસાયલા આઠે જણાને એક પછી એક એમ તમામને બચાવી લઇ બહાદુરી પુર્વકની કામગીરી કરી હતી.